**UPUTE ZA POTVRĐIVANJE MENTORSTVA I TEME ZAVRŠNOG RADA/DIPLOMSKOG RADA**

**1. KORAK\_Potvrđivanje mentorstva**

Nakon prijave na Nastavnički portal pomoću AAI korisničkog računa potrebno je odabrati opciju *Završetak studija* → *Izbor mentora* te pomoću padajućeg izbornika u rubrici *Visoko učilište* odabrati *Sveučilište u Zagrebu (9996)*. Tada će se nastavniku prikazati popis kadeta koji su ga odabrali za mentora, kao i podatak o rednom broju izbora mentora.



**Slika 1.** Izbor mentora - popis studenata

Nastavnik može potvrditi ili odbiti kadetov izbor ako je on odabran kao prvi izbor za mentora ili ako su svi nastavnici s manjim rednim brojem odbili mentorstvo.

Za **potvrdu** kadetovog izbora potrebno je označiti polje *Potvrda izbora*te akciju zaključiti odabirom opcije*Potvrdi.*

Za **poništavanje** kadetovog izbora potrebno je označiti polje *Poništenje izbora*te akciju zaključiti odabirom opcije*Potvrdi*.

Ako je nastavnik potvrdio kadetov izbor za mentora, a u međuvremenu je odlučio poništiti izbor, dovoljno je odabrati opciju *Poništenje izbora*te akciju zaključiti odabirom opcije *Potvrdi*.

Odabirom opcije *Odustani* ekran se vraća u početno stanje i nikakve promjene neće biti zabilježene u sustavu.

**2. KORAK\_Potvrđivanje teme**

Opcija *Izbor teme* omogućuje pregled kadeta koji su odabrali određenu temu. Mentor može prihvatiti ili poništiti kadetov odabir teme. Kadeti koji su odabrali pojedinu temu dohvaćaju se klikom na gumb *Dohvati* (Slika 2).

**Slika 2.** Izbor teme

Nastavnik može potvrditi ili odbiti kadetov izbor teme ako je on mentor teme koje je odabrana kao prvi izbor ili ako su sve teme s manjim rednim brojem odbijene.

Za **potvrdu** kadetovog izbora potrebno je označiti polje *Potvrda izbora*te akciju zaključiti odabirom opcije*Potvrdi.*

Za **poništavanje** kadetovog izbora potrebno je označiti polje *Poništenje izbora*te akciju zaključiti odabirom opcije*Potvrdi*.

Ako je nastavnik potvrdio kadetov izbor za mentora, a u međuvremenu je odlučio poništiti izbor, dovoljno je odabrati opciju *Poništenje izbora*te akciju zaključitiodabirom opcije *Potvrdi*.



**Slika 3.** Popis studenata za izbor teme

**3. KORAK\_Unos završnog zadatka**

U prozoru Novi zadatak evidentira se **završni zadatak** za studenta.



**Slika 5.** Unos novog zadatka

Obavezni podaci koje je potrebno ispuniti su sljedeći:

* + *Visoko učilište* – odabrati *Sveučilište u Zagrebu (9996).*
	+ *Smjer* - odabirom smjera puni se lista završnih rokova i popis evidentiranih/predloženih tema.
	+ *Diplomski/završni rok* - odabirom roka puni se lista studenata.

*Nastavnici za preddiplomske i diplomske studijske programe biraju rok* ***23.06.2023.!!!***

* + *Student* - odabirom studenta prikazuje se lista predmeta i ikona. Klikom na tu ikonu otvara se prozor s dodatnim informacijama o studentu (Slika 6).
	+ *Odabir teme* - temu odabirete klikom miša na kružić u stupcu *Odaberi*. Dodatne informacije o temi mogu se dobiti klikom na ikonu (Slika 7).



**Slika 6.** Informacije o studentu



**Slika 7.**Informacije o temi

Ako obavezni podaci nisu uneseni, a odabrana je opcija *Potvrdi*, prikazat će se pogreška (Slika 8).



**Slika 8.**Prikaz pogreške pri unosu zadatka bez obaveznih podataka

Unos ostalih podataka

* *Predmet -*predmet uz koji je vezan završni zadatak (**obavezno treba unijeti!**)
* *Redni broj zadatka (****NE unositi!!!*** *Podatak će naknadno evidentirati referada).*
* *Datum zadatka (Evidentirati datum kada unosite podatke u ovaj prozor).*
* *Datum dodjele teme (Nije potrebno unositi jer je već automatski ponuđen datum)*
* *Datum predaje rada (****NE unositi!!!*** *Podatak će naknadno evidentirati referada).*
* *Ocjena rada (****NE unositi!!!****)*
* *Komentor – odabrati komentora iz padajućeg izbornika; ako komentora nema u padajućem izborniku, podatak o komentoru unosi se u polje Napomena*

Na kraju je potrebno potvrditi unos podataka opcijom *Potvrdi*.

**Tekst završnog zadatka NE ispisivati!** Zadatke će otisnuti referada nakon što Povjerenstvo za završne radove i Vijeće studija potvrde mentorstva i teme na sjednici Vijeća studija.